1991R0862 — DA — 29.11.2005 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EØF) Nr. 862/91

af 8. april 1991

om gennemførelsesbestemmelser til Rådets forordning (EØF) nr. 3491/90 om indførsel af ris med oprindelse i Bangladesh







KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 3491/90 af 26. november 1990 om indførsel af ris med oprindelse i Bangladesh ( 1 ), særlig artikel 3, under henvisning til Rådets forordning (EØF) nr. 1676/85 af 11. juni 1985 om regningsenhedens værdi og om de omregningskurser, der skal anvendes i den fælles landbrugspolitik ( 2 ), senest ændret ved forordning (EØF) nr. 2205/90 ( 3 ), særlig artikel 5, stk. 3, under henvisning til udtalelse fra Det Monetære Udvalg, og ud fra følgende betragtninger: ud fra følgende betragtninger: Ved forordning (EØF) nr. 3491/90 er det fastsat, at den afgift, der beregnes ifølge artikel 11 i Rådets forordning (EØF) nr. 1418/76 ( 4 ), senest ændret ved forordning (EØF) nr. 1806/89 ( 5 ), nedsættes med 50 % samt med et fast element, der varierer efter risens forarbejdningsgrad, såfremt der er opkrævet en tilsvarende afgift ved udførslen fra det pågældende tredjeland; eksportafgiften kan kun opkræves nøjagtigt, hvis den afgift, der opkræves ved indførslen til Fællesskabet, kendes; importafgiften bør derfor forudfastsættes; det bør kontrolleres, at eksportlandet rent faktisk har opkrævet en eksportafgift svarende til nedsættelsen af importafgiften; den kurs, der skal anvendes til at omregne et beløb udtrykt i et tredjelands valuta til en medlemsstats valuta, er fastlagt i artikel 3b i Kommissionens forordning (EØF) nr. 3152/85 af 11. november 1985 om gennemførelsesbestemmelser til Rådets forordning (EØF) nr. 1676/85 om regningsenhedens værdi og om de omregningskurser, der skal anvendes i den fælles landbrugspolitik ( 6 ), senest ændret ved forordning (EØF) nr. 3237/90 ( 7 ); i forordning (EØF) nr. 3491/90 er det endvidere fastsat, at afgiften kun nedsættes mod fremlæggelse af et oprindelsescertifikat; Kommissionens forordning (EØF) nr. 3850/89 af 15. december 1989 om fastsættelse, for visse landbrugsprodukter, der er omfattet af særlige importordninger, af gennemførelsesbestemmelser til Rådets forordning (EØF) nr. 802/68 om den fælles definition af begrebet varers oprindelse ( 8 ) bør finde anvendelse og betingelserne for oprindelsescertifikatets gyldighed bør fastsættes; der bør indføres passende administrative foranstaltninger for at hindre, at det fastsatte kontingent overskrides; forvaltningen af kontingentet gør det nødvendigt, at medlemsstaterne meddeler Kommissionen, hvilke mængder ris med oprindelse i Bangladesh der er anmodet om importlicenser for; de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn — UDSTEDT FØLGENDE FORORDNING:







Artikel 1

Kommissionen fastlægger hver uge de i artikel 1, stk. 1, i forordning (EØF) nr. 3491/90 omhandlede afgifter på grundlag af de afgifter, der fastsættes efter kriterierne i artikel 11 i forordning (EØF) nr. 1418/76.

Artikel 2

1. Med hensyn til indførsler i henhold til forordning (EØF) nr. 3491/90 finder forordning (EØF) nr. 3850/89 anvendelse for så vidt angår det dokumentariske bevis for varernes oprindelse.

▼M5

Oprindelsescertifikatet udfærdiges på en formular svarende til den model, der er vist i bilag I.

▼B

2. Det i stk. 1 omhandlede oprindelsescertifikat gælder halvfems dage regnet fra udstedelsesdatoen, dog højst indtil den 31. december samme år.

3. Den kompetente myndighed for udstedelse af oprindelsescertifikater er »Export Promotion Bureau of Bangladesh«.

Artikel 3

▼M5

1. Det i artikel 1, stk. 2, første led, i forordning (EØF) nr. 3491/90 fastsatte bevis føres ved, at de kompetente myndigheder i Bangladesh i rubrikken »Bemærkninger« i oprindelsescertifikatet anfører en af angivelserne i bilag II.

▼B

2. Er den afgift, som eksportlandet opkræver, lavere end det i artikel 1, stk. 1, i forordning (EØF) nr. 3491/90 omhandlede fradrag, begrænses fradraget til det opkrævede beløb.

3. Den omregningskurs, der skal anvendes for at omregne den eksportafgift, der opkræves i Bangladesh, til den indførende medlemsstats valuta, er den i artikel 3b i forordning (EØF) nr. 3152/85 omhandlede omregningskurs, der gælder på dagen for afgiftens forudfastsættelse.

Artikel 4

1. Ud over de øvrige betingelser, der er fastsat i fællesskabsreglerne, skal ansøgningen om importlicens og importlicensen med henblik på den i artikel 1 i forordning (EØF) nr. 3491/90 omhandlede nedsatte afgift:

▼M5

a) i henholdsvis rubrik 20 og 24 indeholde en af angivelserne i bilag III

▼B

b) i rubrik 8 indeholde angivelsen »Bangladesh«.

2. Importlicensen, der udstedes for en mængde, der ikke overstiger den mængde, der er nævnt i det i artikel 2 omhandlede oprindelsescertifikat, forpligter til at indføre fra Bangladesh. Desuden skal importafgiften forudfastsættes.

3. Den i stk. 1 omhandlede importlicens udstedes den femte arbejdsdag efter ansøgningens indgivelse, for så vidt der ikke træffes en beslutning om suspension af forudfastsættelsen af afgiften inden for denne frist eller den mængde, der kan omfattes af den nedsatte importafgift, ikke er nået.

4. Den dag, hvor de ansøgte mængder overstiger den mængde, for hvilken afgiften nedsættes, fastsætter Kommissionen en ensartet procentsats for nedsættelse af de ansøgte mængder.

I så fald udstedes licensen for de mængder, der følger af anvendelsen af denne ensartede procentsats for nedsættelse af de ansøgte mængder.

Fører denne procentsats til udstedelsen af en licens for en mængde på under 20 tons, kan importøren dog give afkald på sin ansøgning, og den tilhørende sikkerhed frigives. Medlemsstaterne meddeler Kommissionen senest inden for de næste to dage, hvilke mængder der er givet afkald på.

5. Er den mængde, for hvilken importlicensen udstedes, mindre end den ansøgte mængde, nedsættes sikkerhedsbeløbet tilsvarende.

Artikel 5

Medlemsstaterne meddeler pr. telex Kommissionen følgende oplysninger:

a) de mængder ris, opdelt efter type, med oprindelse i Bangladesh, for hvilke der er ansøgt om importlicens

b) de mængder ris, opdelt efter type, for hvilke der faktisk er udstedt importlicens, med angivelse af dato og eksportland (Bangladesh)

c) de mængder ris, for hvilke importlicenserne ikke er blevet udnyttet, opdelt efter type

d) de mængder ris, opdelt efter type, for hvilke der er blevet annulleret importlicenser efter artikel 36 i Kommissionens forordning (EØF) nr. 3719/88 ( 9 ).

Disse oplysninger skal meddeles adskilt fra oplysningerne om de øvrige ansøgninger om importlicenser inden for rissektoren og efter samme kriterier.

Artikel 6

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.









▼M5

BILAG I

▼M5









BILAG II

Angivelser, som omhandlet i artikel 3, stk. 1







På spansk: Derecho especial percibido a la exportación del arroz På tjekkisk: Zvláštní poplatek vybraný při vývozu rýže På dansk: Særafgift, der opkræves ved eksport af ris På tysk: Bei der Ausfuhr von Reis erhobene Sonderabgabe På estisk: Riisi ekspordi suhtes kohaldatav erimaks På græsk: Ειδικός δασμός που εισπράττεται κατά την εξαγωγή ρυζιού På engelsk: Special charge collected on export of rice På fransk: Taxe spéciale perçue à l'exportation du riz På italiensk: Tassa speciale riscossa all'esportazione del riso På lettisk: Īpašs maksājums, kuru iekasē par rīsu eksportu På litauisk: Specialus mokestis, taikomas ryžių eksportui På ungarsk: A rizs exportálásakor beszedett különleges díj På maltesisk: Taxxa speċjali miġbura ma’ l-esportazzjoni tar-ross På nederlandsk: Bij uitvoer van de rijst opgelegde bijzondere heffing På polsk: Specjalna opłata pobrana od eksportu ryżu På portugisisk: Taxa especial cobrada à exportação de arroz På slovakisk: Zvláštny poplatok inkasovaný pri vývoze ryže På slovensk: Posebna dajatev, pobrana na izvoz riža På finsk: Riisin viennin yhteydessä perittävä erityismaksu På svensk: Särskild avgift som tas ut vid export av ris (beløb i national valuta)









BILAG III

Angivelse, som omhandlet i artikel 4, stk. 1, litra a)

På spansk : Bangladesh

På tjekkisk : Bangladéš

På dansk : Bangladesh

På tysk : Bangladesch

På estisk : Bangladesh

På græsk : Μπαγκλαντές

På engelsk : Bangladesh

På fransk : Bangladesh

På italiensk : Bangladesh

På lettisk : Bangladešā

På litauisk : Bangladešas

På ungarsk : Banglades

På maltesisk : Bangladesh

På nederlandsk : Bangladesh

På polsk : Bangladesz

På portugisisk : Bangladesh

På slovakisk : Bangladéš

På slovensk : Bangladeš

På finsk : Bangladesh

På svensk : Bangladesh